CELEX: 62021CN0571
Language: et
Date: 2021-09-16 00:00:00
Title: Kohtuasi C-571/21: Eelotsusetaotlus, mille on esitanud Finanzgericht Düsseldorf (Saksamaa) 16. septembril 2021 – RWE Power Aktiengesellschaft versus Hauptzollamt Duisburg

6.12.2021   
            
            
               ET
            
            
               Euroopa Liidu Teataja
            
            
               C 490/22
            
         
      Eelotsusetaotlus, mille on esitanud Finanzgericht Düsseldorf (Saksamaa) 16. septembril 2021 – RWE Power Aktiengesellschaft versus Hauptzollamt Duisburg
      (Kohtuasi C-571/21)
      (2021/C 490/22)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht Düsseldorf
      
         Põhikohtuasja pooled
      
      
         Kaebaja: RWE Power Aktiengesellschaft
      
         Vastustaja: Hauptzollamt Duisburg
      
         Eelotsuse küsimused
      
      
                  1.
               
               
                  Kas direktiivi 2003/96/EÜ (1) artikli 14 lõike 1 punkti a esimest lauset, milles on sätestatud, et maksust vabastatakse elektrienergia, mida kasutatakse elektrienergia tootmiseks, tuleb direktiivi 2003/96 artikli 21 lõike 3 teist lauset arvesse võttes tõlgendada nii, et see vabastus hõlmab ka toiminguid, mille puhul toodetakse energiatooteid pealmaakaevandamise teel ja muudetakse need elektrijaamades neis jaamades kasutamiseks sobivamaks, näiteks purustamise, võõrosade eraldamise ning peenestamise teel kuni katlas põletamiseks vajaliku suuruseni?
               
            
                  2.
               
               
                  Kas direktiivi 2003/96 artikli 14 lõike 1 punkti a esimest lauset, milles on sätestatud, et maksust vabastatakse elektrienergia, mida kasutatakse elektrienergia tootmise suutlikkuse säilitamiseks, tuleb direktiivi 2003/96 artikli 21 lõike 3 kolmandat lauset arvesse võttes tõlgendada nii, et seega tuleb maksust vabastada ka elektrienergia kasutamine niisuguste punkrirajatiste ja transpordivahendite käitamiseks, mis on vajalikud elektrijaamade kestvaks käitamiseks?
               
            
         (1)  Nõukogu 27. oktoobri 2003. aasta direktiiv 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (ELT 2003, L 283, lk 51; ELT eriväljaanne 09/01, lk 405).